CELEX: 62019TA0065
Language: mt
Date: 2021-07-14 00:00:00
Title: Kawża T-65/19: Sentenza tal-Qorti Ġenerali tal-14 ta’ Lulju 2021 – AI vs ECDC (“Servizz pubbliku – Persunal tal-ECDC – Fastidju psikoloġiku – Artikolu 12a tar-Regolamenti tal-Persunal – Talba għal assistenza – Portata tad-dmir ta’ assistenza – Artikolu 24 tar-Regolamenti tal-Persunal – Riżenja tal-awtur tal-aġir ikkritikat – Assenza ta’ ftuħ ta’ proċedura dixxiplinari – Artikolu 86 tar-Regolamenti tal-Persunal – Risposta għat-talba għal assistenza – Rikors għal annullament – Att li jikkawża preġudizzju – Ksur tad-dritt għal smigħ – Nuqqas ta’ motivazzjoni – Rifjut ta’ aċċess għar-rapport ta’ investigazzjoni u għal dokumenti oħra – Artikolu 41 tal-Karta tad-Drittijiet Fundamentali – Responsabbiltà”)

6.9.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 357/18
            
         
      Sentenza tal-Qorti Ġenerali tal-14 ta’ Lulju 2021 – AI vs ECDC
      (Kawża T-65/19) (1)
      
      (“Servizz pubbliku - Persunal tal-ECDC - Fastidju psikoloġiku - Artikolu 12a tar-Regolamenti tal-Persunal - Talba għal assistenza - Portata tad-dmir ta’ assistenza - Artikolu 24 tar-Regolamenti tal-Persunal - Riżenja tal-awtur tal-aġir ikkritikat - Assenza ta’ ftuħ ta’ proċedura dixxiplinari - Artikolu 86 tar-Regolamenti tal-Persunal - Risposta għat-talba għal assistenza - Rikors għal annullament - Att li jikkawża preġudizzju - Ksur tad-dritt għal smigħ - Nuqqas ta’ motivazzjoni - Rifjut ta’ aċċess għar-rapport ta’ investigazzjoni u għal dokumenti oħra - Artikolu 41 tal-Karta tad-Drittijiet Fundamentali - Responsabbiltà”)
      (2021/C 357/28)
      Lingwa tal-kawża: l-Ingliż
      
         Partijiet
      
      
         Rikorrent: AI (rappreżentanti: L. Levi u A. Champetier, avocates)
      
         Konvenut: Iċ-Ċentru Ewropew għall-Prevenzjoni u l-Kontroll tal-Mard (rappreżentanti: J. Mannheim u A. Iber, aġenti, assistiti minn D. Waelbroeck u A. Duron, avocats)
      
         Suġġett
      
      Talba bbażata fuq l-Artikolu 270 TFUE u intiża, minn naħa, għall-annullament tad-deċiżjonijiet tal-ECDC tat-18 ta’ Mejju, tal-20 ta’ Ġunju u tas-26 ta’ Ottubru 2018 meħuda b’risposta għat-talba għal assistenza tar-rikorrent minħabba fastidju psikoloġiku kif ukoll għat-talba tiegħu ta’ aċċess għal ċerti dokumenti u, min-naħa l-oħra, għal kumpens għad-dannu li huwa ġarrab.
      
         Dispożittiv
      
      
                  1)
               
               
                  Id-deċiżjoni taċ-Ċentru Ewropew għall-Prevenzjoni u l-Kontroll tal-Mard (ECDC) tat-18 ta’ Mejju 2018 adottata b’risposta għat-talba għal assistenza mressqa fl-20 ta’ Ġunju 2017 minn AI hija annullata.
               
            
                  2)
               
               
                  Id-deċiżjoni tal-ECDC tal-20 ta’ Ġunju 2018 hija annullata sa fejn irrifjutat lil AI l-aċċess għall-partijiet mhux kunfidenzjali u li jikkonċernawh tar-rapport ta’ investigazzjoni relatat mat-talba għal assistenza tiegħu tal-20 ta’ Ġunju 2017 u tal-ittra elettronika ta’ A tas-17 ta’ Jannar 2018.
               
            
                  3)
               
               
                  Id-deċiżjoni tal-ECDC tas-26 ta’ Ottubru 2018 li tiċħad l-ilment ta’ AI tat-2 ta’ Lulju 2018 hija annullata.
               
            
                  4)
               
               
                  It-talba għal kumpens għad-danni hija miċħuda.
               
            
                  5)
               
               
                  L-ECDC għandu jbati, minbarra l-ispejjeż tiegħu, tliet kwarti tal-ispejjeż ta’ AI.
               
            
                  6)
               
               
                  AI għandu jħallas kwart tal-ispejjeż tiegħu.
               
            
         (1)  ĠU C 131, 8.4.2019.